సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అంపైర్ నిర్ణయాన్ని సవాల్ చేసిన పుజారా
బెంగళూరు వేదికగా జరుగుతున్న రెండో టెస్టులో 213/4తో నాలుగో రోజు ఆట ప్రారంభమైన కాసేపటికే భారత్‌ డీఆర్‌ఎస్‌ను ఉపయోగించుకోవాల్సి వచ్చింది.
TNN | Updated:
Mar 7, 2017, 10:13AM IST
బెంగళూరు వేదికగా జరుగుతున్న రెండో టెస్టులో 213/4తో నాలుగో రోజు ఆట ప్రారంభమైన కాసేపటికే భారత్&zwnj; డీఆర్&zwnj;ఎస్&zwnj;ను ఉపయోగించుకోవాల్సి వచ్చింది. క్రీజులో పాతుకుపోయిన పుజారా, రహానే వికెట్లను సాధ్యమైనంత త్వరగా తీయడమే లక్ష్యంగా ఆసీస్ స్పిన్నర్లతో దాడికి దిగింది. ఈ క్రమంలో లియాన్ వేసిన బంతి పుజారా ప్యాడ్లను తాకింది. అపీల్ చేయగా.. అంపైర్ ఎల్బీడబ్ల్యూగా ప్రకటించాడు. ఈ నిర్ణయంతో సంతృప్తి చెందని పుజారా రివ్యూకు అపీల్ చేయగా అది నాటౌట్ అని తేలింది. బంతి లెగ్ వికెట్ వెలుపలగా వెళ్తోందని స్పష్టమైంది. పుజారా బ్యాక్ ఫుట్&zwnj;పై ఆడుతుండటంతో అంపైర్ పొరబడ్డాడని తేలింది. దీంతో థర్డ్ అంపైర్ నాటౌట్&zwnj;గా ప్రకటించాడు. సోమవారం కోహ్లి వివాదాస్పద ఎల్బీడబ్ల్యూ నిర్ణయంతో వెనుదిరిగిన సంగతి తెలిసిందే.
పుజారా రివ్యూ..
&mdash; Samayam Telugu (@SamayamTelugu) March 7, 2017
అంపైర్ అవుట్ అని ప్రకటించగానే ఏ మాత్రం సంశయించకుండా పుజారా రివ్యూ కోరడం సత్ఫలితాన్ని ఇచ్చింది. అంతకు ముందు ఒకిఫ్ బౌలింగ్&zwnj;లో రహానే ఆడిన బంతి బ్యాట్ ఎడ్జ్&zwnj;ను తాకి గాల్లోకి ఎగిరింది. అదృష్టవశాత్తు అది స్లిప్&zwnj;లో ఉన్న ఫీల్డర్&zwnj;కు దూరంగా వెళ్లింది. ఈ లైఫ్&zwnj;ను సద్వినియోగం చేసుకున్న రహానే తర్వాత స్టార్క్ ఓవర్లో బౌండరీ బాది అర్ధ సెంచరీ పూర్తి చేసుకున్నాడు. ఓపికగా ఆడిన రహానే అర్థ శతకం సాధించడానికి 128 బంతులను ఎదుర్కోవడం విశేషం.
A gritty half-century from @ajinkyarahane88 , his 11th in Test cricket #INDvAUS pic.twitter.com/h0UGunsX06
&mdash; BCCI (@BCCI) March 7, 2017
ఐదో వికెట్&zwnj;కు పుజారా, రహానే వంద పరుగులకు పైగా భాగస్వామ్యాన్ని నెలకొల్పారు. దీంతో భారత జట్టు 81 ఓవర్లు ముగిసే సమయానికి 232/4తో మెరుగైన స్థితిలో నిలిచింది.